बोले- मनीष सिसोदिया साफ छवि वाले नेता, CBI ने बिना अपराध के जेल में डाला
हिमाचल के पूर्व मुख्यमंत्री व वरिष्ठ BJP नेता शांता कुमार ने दिल्ली के उपमुख्यमंत्री मनीष सिसोदिया की गिरफ्तारी से अपनी ही पार्टी के खिलाफ मोर्चा खोल दिया है। उन्होंने मनीष सिसोदिया को साफ छवि का नेता करार दिया है।
हिमाचल के पूर्व मुख्यमंत्री व वरिष्ठ BJP नेता शांता कुमार ने दिल्ली के उपमुख्यमंत्री मनीष सिसोदिया की गिरफ्तारी से अपनी ही पार्टी के खिलाफ मोर्चा खोल दिया है। उन्होंने मनीष सिसोदिया को साफ छवि का नेता करार दिया है। कहा कि AAP पार्टी ने 5 साल काम कर दिल्ली में फिर से सरकार बनाई है। केंद्र में BJP सरकार के नीचे रहते हुए भी AAP ने भाजपा को बुरी तरह परास्त किया है।
कहा कि 11 साल पहले भ्रष्टाचार विरोधी आंदोलन से जन्म लेने वाली पार्टी की यह बहुत बड़ी जीत है।
उन्होंने कहा कि मनीष सिसोदिया साफ छवि वाले नेता हैं। परंतु आज वो जेल मे बंद हैं। उन्होंने कहा कि दोनों ओर से आरोप-प्रत्यारोप लग रहे हैं। कहा कि CBI ने बिना किसी अपराध के उनको जेल में डाला है। उन्होंने कहा कि शिक्षा के क्षेत्र में उन्होंने बेहतर काम किया है। कहा कि भ्रष्टाचार की जड़ें बहुत बड़ी हो गई हैं। सदाचार से चलने वाली हर गाड़ी भ्रष्टाचार के स्टेशन में पहुंच रही है।
CBI को घर में नहीं मिला कोई सबूत 
उन्होंने कहा कि CBI ने मनीष सिसोदिया के घर में भी तलाशी ली, लेकिन उसको वहां से कोई सबूत नहीं मिला। उन्होंने बैंक के लॉकर भी चेक किए, लेकिन वहां भी कुछ नहीं मिला, वह एक साफ छवि वाले नेता हैं।उन्होंने कहा कि उनके ऊपर आरोप है कि उन्होंने शराब के लिए ऐसी नीति बनाई है, जिससे व्यापारियों को लाभ मिला है। इससे यही पता चलता है कि वो एक साफ छवि वाले नेता हैं।
चुनावों में खर्च होने वाला सारा काला धन
उन्होंने कहा कि आजादी के 75 साल बाद भी आज भारत वहां पहुंचा है, जहां हमारा लोकतंत्र काले धन और झूठ से शुरू होता है। चुनाव पर खर्च होने वाला करोड़ों अरबों का धन काला धन है। बड़े-बड़े लोग पार्टी को धन देते हैं। सरकार की मदद से भ्रष्टाचार द्वारा अपना पैसा पूरा करते हैं।